Ráðgjafarhópur umboðsmanns barna , sem samanstendur af ungmennum á aldrinj 12 - 17 ára , hefur í mörgu að snúast þessa dagana . Vinsælt hefur verið að fá fulltrúa frá hópnum til að vera með erindi við ýmis tækifæri enda hafa þau mikið fram að færa . Fulltrúar hópsins voru til að mynda með erindi á norrænni ráðstefnu um persónuvernd barna í stafrænu umhverfi og á vinnustofu umboðsmanns barna og félagsmálaráðuneytisins um samfélagslega þátttöku barna . Einnig voru þau með fræðslu fyrir nemendur í Flataskóla um réttindi barna og fundarstjórn til undirbúnings fyrir lýðræðisþing sem haldið verður í skólanum í tilefni af 30 ára afmæli Barnasáttmálans . Þá munu ungmenni úr hópnum taka þátt sem fundarstjórar á fyrri degi barnaþings og undirbúa sig hörðum höndum fyrir það hlutverk . Hér er hægt að lesa meira um ráðgjafarhópinn .